
     REPUBLIKA HRVATSKA						14 St-1518/17-5
     TRGOVAČKI SUD U OSIJEKU
     


U IME REPUBLIKE HRVATSKE
R J E Š E N J E


Trgovački sud u Osijeku, po sucu mr. sc. Tihomir Kovačević, u stečajnom predmetu povodom zahtjeva Financijske agencije, Regionalni centar Osijek, Osijek, L. Jagera 3, OIB 85821130368 za provedbu skraćenog stečajnog postupka nad dužnikom VRIJEDNOST jednostavno društvo s ograničenom odgovornošću za proizvodnju, trgovinu i usluge, Osijek, Pleternička 18, MBS 030129744, OIB: 95134826929, dana 17. siječnja 2018. 


r i j e š i o   j e


1. OBUSTAVLJA SE skraćeni stečajni postupak nad dužnikom VRIJEDNOST jednostavno društvo s ograničenom odgovornošću za proizvodnju, trgovinu i usluge, Osijek, Pleternička 18, MBS 030129744, OIB: 95134826929.

1. Postupak će se nastaviti prema općim odredbama Stečajnog zakona.


Obrazloženje


Dana 25.10.2017. zaprimljen je na ovome sudu zahtjev  FINE Regionalni centar Osijek Podružnica Osijek, klasa: 110-07/17-01/04 Ur. broj 04-06-17-5122 od 24.10.2017. godine, za provedbu skraćenog stečajnog postupka nad dužnikom VRIJEDNOST jednostavno društvo s ograničenom odgovornošću za proizvodnju, trgovinu i usluge, Osijek, Pleternička 18, MBS 030129744, OIB: 95134826929.

Dana 27.10.2017. godine, sukladno članku 430. Stečajnog zakona (NN 71/15 i 104/17) Trgovački sud u Osijeku, pod poslovnim brojem St-1518/17-3, objavio je oglas na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu sudu javnobilježnički ovjerovljeni popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 

Podneskom zaprimljenim, kod ovog suda dana 7.11.2017. godine, vjerovnik Republika Hrvatska zastupana po Županijskom državnom odvjetništvu u Osijeku podnijela je prijedlog za otvaranjem stečajnog postupka nad dužnikom VRIJEDNOST jednostavno društvo s ograničenom odgovornošću za proizvodnju, trgovinu i usluge, Osijek, Pleternička 18, MBS 030129744, OIB: 95134826929, uz koji prijedlog je dostavila dokaz o postojanju svoje tražbine i postojanju stečajnog razloga nesposobnosti za plaćanje propisanog odredbom članka 6. stav 2. Stečajnog zakona.

Slijedom gore navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona, sukladno članku 433. Stečajnog zakona obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredbi Stečajnog zakona. 

U Osijeku 17. siječnja 2018.

Zapisničar:							STEČAJNI SUDAC
Elizabeta Đeke   					       mr. sc. Tihomir Kovačević


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav 1. Stečajnog zakona).

D N A :
1. Predlagatelju – FINA Regionalni centar Osijek Podružnica Osijek
1. Dužniku 
1. ŽDO GUO Osijek
1. mrežna stranica e-Oglasna ploča sudova 
1. rj. obustavom
1. kal. 21/2

